ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 - అపోహలు - వాస్తవాలు
'కోవిడ్ -19 వ్యాక్సిన్ తీసుకున్న తర్వాత కలుగుతున్న బహుళ దుష్ప్రభావాల వల్ల ఆసుపత్రుల్లో చేరుతున్న వారి సంఖ్య ఎక్కువగా ఉందని ఐసీఎమ్ఆర్,సీడీఎస్సీఓ వర్గాలను ఉటంకిస్తూ మీడియాలో వచ్చిన వార్తలు వాస్తవ విరుద్ధంగా తప్పుదోవ పట్టించే విధంగా ఉన్నాయి
ప్రపంచవ్యాప్తంగా అందుబాటులో ఉన్న శాస్త్రీయ ఆధారాలను మాత్రమే ఐసీఎమ్ఆర్,సీడీఎస్సీఓ వర్గాలు తెలిపాయి
ఆర్టీఐ ప్రశ్నకు సమాధానం ఇస్తూ 'కోవిడ్ -19 వ్యాక్సిన్ తీసుకున్న తర్వాత కలుగుతున్న బహుళ దుష్ప్రభావాల వల్ల ఆసుపత్రుల్లో చేరుతున్న వారి సంఖ్య ఎక్కువగా ఉందని ఐసీఎమ్ఆర్ ,సీడీఎస్సీఓ  అంగీకరించినట్టు ఇటీవల ది ఎకనామిక్ టైమ్స్ ఒక కథనం ప్రచురించింది. ఐసీఎమ్ఆర్,సీడీఎస్సీఓ వర్గాలు అన్ని కోవిడ్ వ్యాక్సిన్ల నుండి ఉత్పన్నమయ్యే అనేక పరిణామాలను వివరించినట్టు కథనం పేర్కొంది. అయితే, ఈ వార్తాకథనం తప్పుడు సమాచారంతో కూడినదని, తప్పుడు సమాచారం అందించే విధంగా ఉంది.
పబ్లిక్ డొమైన్లో పొందుపరిచిన అంతర్జాతీయ శాస్త్రీయ సాక్ష్యాలను బహిర్గతం చేయాలన్న కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ అనుసరిస్తున్న విధానానికి అనుగుణంగా ఆర్టీఐ నెంబర్ R/X/22/00075లోని 4, 5 ప్రశ్నలకు ఐసీఎమ్ఆర్ సమాధానం అందించింది. దీనిలో వ్యాక్సిన్ల ప్రయోజనాలు, కలిగే ప్రతికూల అంశాలను ఐసీఎమ్ఆర్ వివరించింది. తన సమాధానంలో ఐసీఎమ్ఆర్ వివిధ కోవిడ్ 19 వ్యాక్సిన్లపై ప్రపంచవ్యాప్తంగా సేకరించిన సమాచారం పొందుపరిచిన ప్రపంచ ఆరోగ్య సంస్థ , సెంటర్ ఫర్ డిసీజ్ కంట్రోల్ , కేంద్ర ఆరోగ్య ,కుటుంబ సంక్షేమ మంత్రిత్వ శాఖ వెబ్సైట్ల లింక్లను అందించింది.
అన్ని ఇతర వ్యాక్సిన్ల మాదిరిగానే వివిధ కోవిడ్-19 వ్యాక్సిన్లతో టీకాలు వేయించుకున్నవారిలో టీకా వేసిన ప్రాంతంలో నొప్పి తో పాటు తలనొప్పి, అలసట, కండరాల నొప్పి , అస్వస్థత, జ్వరం, చలి, కీళ్ల నొప్పులు వంటి తేలికపాటి లక్షణాలు కనిపించవచ్చు. అరుదుగా, కొంతమంది వ్యక్తులు తీవ్ర లక్షణాలతో బాధపడవచ్చు. కొన్ని పరిస్థితులపై ఆధారపడి ప్రతికూల పరిస్థితి ఏర్పడే అవకాశం ఉంటుంది. .
ఆసుపత్రిలో చేరడం, మరణాలను తగ్గించడం ద్వారా వ్యాధి తీవ్రతను తగ్గించే అంశంలో కోవిడ్-19 టీకా సహాయపడిందని ప్రపంచవ్యాప్తంగా నిర్వహించిన అధ్యయనాలు వెల్లడించాయి. వ్యాక్సిన్ తీసుకోవడం వల్ల కలిగే ప్రతికూల ప్రభావాలతో పోల్చి చూస్తే ప్రయోజనాలు ఎక్కువగా ఉంటాయి. భారతదేశంలో ఉపయోగిస్తున్న కోవిడ్-19 వ్యాక్సిన్ల వల్ల ప్రయోజనాలు, దుష్ప్రభావాలను ఎన్ టిఏజిఐఎప్పటికప్పుడు సమీక్షించి పై ఫలితాలను ధ్రువీకరించింది.
అదనంగా, జాతీయ డ్రగ్స్ కంట్రోలర్ జనరల్ ఆమోదించిన కోవిడ్ వ్యాక్సిన్ల జాబితా వెబ్సైట్లో  అందుబాటులో ఉందని సీడీఎస్సీఓ తన ఆర్టీఐ ప్రత్యుత్తరంలో భాగంగా పేర్కొంది. దీనికి సంబంధించి తమ వద్ద ఇతర సమాచారం లేదని సీడీఎస్సీఓ స్పష్టం చేసింది.
వాస్తవ అంశాలను గమనిస్తే ఐసీఎమ్ఆర్ తన సమాధానం లో అందించిన పత్రాలు, లింకులపై ఐసీఎమ్ఆర్ ఎటువంటి వ్యాఖ్యలు చేయలేదని స్పష్టం అవుతోంది.
ప్రధాన మంత్రి కార్యాలయం
2022-23 జీడీపీ వృద్ధి గణాంకాలు ప్రపంచ సవాళ్ల మధ్య భారత ఆర్థిక వ్యవస్థ పటిష్ట స్థితికి అద్దం పడుతున్నాయి: ప్రధాన మంత్రి
2022-23 జీడీపీ వృద్ధి గణాంకాలపై ప్రధాన మంత్రి శ్రీ నరేంద్ర మోదీ సంతృప్తి వ్యక్తం చేశారు. దేశ ఆర్థిక వ్యవస్థ ఆశాజనక పథంలో పయనిస్తున్నట్టు ఈ గణాంకాలు స్పష్టం చేస్తున్నాయని ఆయన అన్నారు.
2022-23 జీడీపీ వృద్ధి గణాంకాలు ప్రపంచ సవాళ్ల మధ్య భారత ఆర్థిక వ్యవస్థ పటిష్ట స్థితికి అద్దం పడుతున్నాయి. ఈ బలమైన పనితీరుతో పాటు మొత్తం ఆశావాదం , పటిష్ట మైన స్థూల ఆర్థిక సూచికలు మన ఆర్థిక వ్యవస్థ ఆశాజనక పథం , మన ప్రజల పట్టుదలకు నిదర్శనంగా ఉన్నాయి‘‘ అని ప్రధాని ట్వీట్ చేశారు.
ప్రధాన మంత్రి కార్యాలయం
డిడి న్యూజ్ యొక్క సంస్కృత సమాచార పత్రిక ‘వార్తావళి’ కి అభినందనలు తెలిపిన ప్రధాన మంత్రి
సంస్కృత సమాచార పత్రిక ‘వార్తావళి’ డిడి న్యూజ్ లో అయిదు సంవత్సరాల పాటు నిరంతర ప్రసారాల ను పూర్తి చేసుకొన్న సందర్భం లో ప్రధాన మంత్రి శ్రీ నరేంద్ర మోదీ ‘వార్తావళి’ కి అభినందన లు తెలిపారు.
‘‘దేవవాణీం సంస్కృత భాషాం వైశ్వికే పటలే ప్రచార్ ప్రసార్ శిఖరాసనమ్ ఆసాదయితుం కృతయత్నస్య డి డి న్యూజ్-వాహిన్యాం ప్రసార్యమాణస్య ‘వార్తావళీ’- కార్యక్రమస్య అతుల్యమస్తి యోగదానమ్। వార్తావల్యా: పణ్చవర్షపూర్త్యవసరే సంస్కృతకార్యక్రమసమ్బద్ధాన్ దర్శకాంశ్చ అహం హృదయేన అభినన్దనామి’’ అని ప్రధాన మంత్రి పేర్కొంటూ, ‘వార్తావళి’కి ట్విటర్ మాధ్యమం ద్వారా తన శుభాకాంక్షల ను వ్యక్తం చేశారు.
విద్యుత్తు మంత్రిత్వ శాఖ
హిమాచల్ప్రదేశ్లో నాలుగు ఆక్సిజన్ ప్లాంట్లు ఏర్పాటు చేసిన ఎస్జేవీఎన్ లిమిటెడ్
కేంద్ర విద్యుత్ శాఖ, హిమాచల్ప్రదేశ్ ప్రభుత్వ ఉమ్మడి సంస్థ అయిన ఎస్జేవీఎన్ లిమిటెడ్, హిమాచల్ప్రదేశ్లోని సిమ్లా , కిన్నూర్, లాహౌల్ స్పితి, హమీర్పూర్ జిల్లాల్లో నాలుగు ఆక్సిజన్ ప్లాంట్లను ఏర్పాటు చేసింది. ఇందుకోసం 4.5 కోట్లు వ్యయం చేసింది. రాష్ట్ర ప్రజలందరికీ టీకాలు వేయించాలన్న తన ప్రయత్నాల్లో భాగంగా, టీకాలను నిల్వ చేసే రూ.కోటి విలువైన శీతల ఉపకరణాలను కూడా ప్రభుత్వానికి అందించింది.
ఐజీఎంసీకి రూ.2 కోట్లకుపైగా ఆర్థిక సాయానికితోడు, 50 వాలు పడకలను కూడా ఎస్జేవీఎన్ అందించింది. హిమాచల్ప్రదేశ్లోని వివిధ ప్రభుత్వ ఆసుపత్రులకు వెంటిలేటర్లు, ఆక్సీమీటర్లు, ఇతర వైద్య పరికరాలు, పీపీఈ కిట్లు, మాస్కులు, శానిటైజర్లు, చేతి తొడుగులను కూడా అందించింది.
హిమాచల్ప్రదేశ్లో ఆరోగ్య మౌలిక సదుపాయాలను పెంపొందించేందుకు, కొవిడ్పై పోరాడుతున్న స్వచ్ఛంద సంస్థలకు రూ.కోటి వరకు సాయం అందజేసి, మద్దతుగా నిలిచింది. ఈ ఉదార కార్యక్రమాల కోసం గత నాలుగు నెలల్లో రూ.7.5 కోట్లు ఖర్చు చేసింది.
బిహార్, ఉత్తరాఖండ్తోపాటు సంస్థ కార్యకలాపాలు సాగిస్తున్న రాష్ట్రాల్లోని ఆసుపత్రులకు వెంటిలేటర్లు, ఆక్సిజన్ కాన్సన్ట్రేటర్లు, ఆక్సీమీటర్లు, ఇతర వైద్య పరికరాలను ఎస్జేవీఎన్ అందించింది.
కరోనాను ఎదుర్కొనేందుకు, ఎస్జేవీఎన్ ఉద్యోగులు తమ ఒకరోజు వేతనం రూ.45 లక్షలను ముఖ్యమంత్రి సహాయ నిధి/ హెచ్.పి.కొవిడ్-19 సంఘీభావ ప్రతిస్పందన నిధికి విరాళంగా అందజేశారు.
కొవిడ్ టీకాల ప్రక్రియను వేగవంతం చేసేందుకు సంస్థ ఉద్యోగులు, కాంట్రాక్టు కార్మికులు, ప్రాజెక్టులు/ కార్యాలయాల పరిధిలో నివశించే ప్రజలకు టీకాలు వేసేలా ఫోర్టిస్ ఆసుపత్రితో ఎస్జేవీఎన్ ఒప్పందం కుదుర్చుకుంది.
దేశాన్ని, ప్రజలను ఇబ్బంది పెట్టే సమస్యలు ఎదురైన ప్రతిసారీ ప్రభుత్వానికి, సమాజానికి మద్దతుగా నిలవడంలో ఎస్జేవీఎన్ ఎప్పుడూ ముందుంటోంది. అవసరాల్లో ఉన్న ప్రజలకు ఆహారం, ఇతర నిత్యావసరాలను అందిస్తూ తన ఉదారతను ఈ సంస్థ చాటుకుంటోంది. పీఎం కేర్స్ నిధికి రూ.25 కోట్లను విరాళంగా అందజేసింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.59 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
11,59,52,475
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 11.59 కోట్లకు పైగా  డోసులు అందుబాటులో ఉన్నాయి.
భారత పోటీ ప్రోత్సాహక సంఘం
ఈకామ్లో వాటాను కొనుగోలు చేయడానికి పిజి ఎస్మెరాల్డా కు సిసిఐ ఆమోదం
ఈకామ్లో వాటాను కొనుగోలు చేయడానికి పిజి ఎస్మెరాల్డా కు కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రతిపాదిత కలయిక చేత ఎకామ్ ఎక్స్ప్రెస్ ప్రైవేట్ లిమిటెడ్  లో వాటాను కొనుగోలు చేయడానికి పిజి ఎస్మెరాల్డా పిటి లిమిటెడ్  ప్రతిపాదించింది.
భాగస్వాములు నియంత్రిస్తున్న గ్రూప్ ఏజీ లేదా దాని అనుబంధ సంస్థల నిర్వహణలో ఎస్మెరాల్డా పనిచేస్తున్నది. స్విట్జర్లాండ్లో ప్రధాన కార్యాలయం కలిగివున్న పార్ట్నర్స్ గ్రూప్ గ్లోబల్ ప్రైవేట్ మార్కెట్ ఇన్వెస్ట్మెంట్ మేనేజర్గా చెప్పవచ్చు. ఇది ఐటి మరియు ఐటి సంబంధిత సర్వీసులు ఆరోగ్య రక్షణ వినియోగ ఉత్పత్తులు,బ్యాంకింగ్ మరియు నాన్-బ్యాంకింగ్ ఆర్ధిక సర్వీసులు వంటి రంగాలలో వివిధ సంస్థలలో పెట్టుబడులు పెడుతుంది.
ఎకామ్ అనేది భారతదేశంలో ఏర్పాటైన సంస్థ. ఇది భారతదేశంలో థర్డ్ పార్టీ లాజిస్టిక్స్  సేవలను అందించే వ్యాపారాన్ని నిర్వహిస్తుంది.
సీసీఐ జారీ చేసిన పూర్తి ఉత్తర్వులు త్వరలో విడుదల అవుతాయి.
ప్రధాన మంత్రి కార్యాలయం
విశ్వకర్మ జయంతి నాడు శుభాకాంక్షలు తెలిపిన ప్రధాన మంత్రి
విశ్వకర్మ జయంతి సందర్భం గా ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘విశ్వకర్మ జయంతి ని పురస్కరించుకొని దేశ ప్రజలందరి కీ అనేకానేక శుభాకాంక్షలు. ఈ రోజు పనినే ఆరాధనగా భావిస్తూ, తమ సృజన తో యావత్తు మానవ జాతిని సమృద్ధం చేస్తున్న వారందరికీ హితమైన రోజు’’ అని ప్రధాన మంత్రి ఒక ట్వీట్ లో పేర్కొన్నారు.
https://twitter.com/i/status/1306457203998511105
వ్యవసాయ మంత్రిత్వ శాఖ
2023 -24 సీజన్కు సంబంధించి ముడి జూట్కు కనీస మద్దతు ధర కు ఆమోదం తెలిపిన మంత్రివర్గం
గౌరవనీయులైన ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ..2023-24 సీజన్లో ముడి జూట్కు కనీస మద్దతు ధర కి ఆమోదం తెలిపింది. వ్యవసాయ ఖర్చులు మరియు ధరల కమిషన్  సిఫార్సుల ఆధారంగా ఆమోదం పొందింది.
2023-24 సీజన్లో ముడి జూట్ ఎంఎస్పి  క్వింటాల్కు రూ.5050/-గా నిర్ణయించబడింది. ఇది మొత్తం భారతదేశ సగటు ఉత్పత్తి వ్యయం కంటే 63.20 శాతం రాబడిని నిర్ధారిస్తుంది. 2023-24 సీజన్ కోసం ప్రకటించిన ముడి జూట్ యొక్క ఎంఎస్పి 2018-19 బడ్జెట్లో ప్రభుత్వం ప్రకటించినట్లుగా, మొత్తం భారతదేశం వెయిటెడ్ సగటు ఉత్పత్తి వ్యయం కనీసం 1.5 రెట్లు ఎంఎస్పిని నిర్ణయించే సూత్రానికి అనుగుణంగా ఉంది.
ఇది లాభానికి సంబంధించిన మార్జిన్గా కనీసం 50 శాతం హామీ ఇస్తుంది. జనపనార ఉత్పత్తిదారులకు మెరుగైన ప్రతిఫలాన్ని అందించడానికి మరియు నాణ్యమైన జనపనార ఫైబర్ను ప్రోత్సహించడానికి ఇది ముఖ్యమైన మరియు ప్రగతిశీల దశలలో ఒకటి.
ప్రైస్ సపోర్టు కార్యకలాపాలను చేపట్టడానికి జ్యూట్ కార్పొరేషన్ ఆఫ్ ఇండియా  కేంద్ర ప్రభుత్వ నోడల్ ఏజెన్సీగా కొనసాగుతుంది మరియు అటువంటి కార్యకలాపాలలో ఏవైనా నష్టాలు ఉంటే కేంద్ర ప్రభుత్వం పూర్తిగా రీయింబర్స్ చేస్తుంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
అంతర్జాతీయ కర్బన బడ్జెట్
భారతదేశంసహా దక్షిణాసియా మొత్తం జనాభా ప్రపంచ జనాభాలో 24 శాతంగా ఉన్నప్పటికీ 1850-2019 మధ్య చారిత్రక సంచిత నికర మానవజన్య ఉద్గారాలు కేవలం 4 శాతం మాత్రమే. వాతావరణ మార్పుపై అంతరప్రభుత్వం బృందం [2022] ఆరో అంచనాల నివేదిక  రూపకల్పన కోసం కార్యాచరణ బృందం-III సమర్పించిన విధాన రూపకర్తల సారాంశం  ఈ మేరకు స్పష్టంగా పేర్కొంది. కాగా, ‘ఐపిసిసి’ పరిధిలోని ‘ఎఆర్6’ నివేదిక రూపకల్పన కో్సం కార్యాచరణ బృందం-I సమర్పించిన పత్రంలో ఉపయోగించిన ‘కర్బన బడ్జెట్’ అనే పదం అనేక విధాలుగా వాడకంలో ఉంది.
భూ తాపాన్ని నిర్దిష్ట స్థాయికి పరిమితం చేస్తూ మానవ కార్యకలాపాల ద్వారా విడుదలయ్యే కార్బన్ డై ఆక్సైడ్  నికర ఉద్గారాలను సూచించడం కోసం ఈ పదాన్ని తరచూ వాడుతున్నారు. ఈ కోణంలో చూస్తే భారత ప్రస్తుత వార్షిక తలసరి ఉద్గారాలు దేశ ప్రగతి అవసరాలు-ఆకాంక్షలకు తగిన నిష్పత్తిలో పెరుగుతాయి. అంటే- సార్వత్రికమే అయినా, విభిన్న బాధ్యతలు-సంబంధిత సామర్థ్యాల సూత్రం తోపాటు జాతీయ పరిస్థితులకు అనుగుణంగా ఉంటాయి.
కాగా, భారత ప్రభుత్వం అనేక ‘ఐపిసిసి’ సమావేశాలు-చర్చాగోష్ఠులకు అనుగుణంగా ఎప్పటికప్పుడు తన ప్రతినిధి బృందాన్ని ప్రతిపాదిస్తుంది. ఈ నేపథ్యంలో 2023 జూలై 24-28 తేదీల మధ్య కెన్యాలోని నైరోబీలో నిర్వహించిన ‘ఐపిసిసి’ 59వ సదస్సుకు భారత ప్రభుత్వం తన ప్రతినిధి బృందాన్ని పంపింది.
లోక్సభలో ఇవాళ ఒక ప్రశ్నకు లిఖితపూర్వకంగా ఇచ్చిన సమాధానంలో కేంద్ర పర్యావరణ-అటవీ-వాతావరణ మార్పు శాఖ సహాయ మంత్రి శ్రీ అశ్వనీకుమార్ చౌబే ఈ సమాచారం వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.30 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
16,30,17,460
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.30 కోట్లకుపైగా  నిల్వలు అందుబాటులో ఉన్నాయి.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో వేతనదారుల సమాచారం - అధికారిక ఉపాధి దృక్పథం
ఎంపిక చేసిన ప్రభుత్వ ఏజెన్సీల వద్దగల పాలనాపరమైన రికార్డులను ఆధారంగా చేసుకుని సెప్టెంబర్ 2017 నుంచి సెప్టెంబర్ 2022 వరకు దేశంలో నిర్ధిష్ట కోణాలలో ఉపాధి దృక్పథం పురోగతిని అంచనా వేస్తూ గణాంకాలు, కార్యక్రమ అమలు మంత్రిత్వ శాఖ పరిధిలోని జాతీయ గణాంకాల కార్యాలయం  పత్రికా ప్రకటనను విడుదల చేసింది.
వివరణాత్మక పత్రాన్ని జతపర్చడమైంది
రక్షణ మంత్రిత్వ శాఖ
ఆత్మనిర్భర్ భారత్: భారత తీర రక్షణ దళానికి రెండు అధునాతన డోర్నియర్ విమానాలను అందించేందుకు ఎంవోడీ & హెచ్ఏఎల్ మధ్య రూ.458 కోట్ల విలువైన ఒప్పందం
భారత తీర రక్షణ దళానికి  రెండు అధునాతన డోర్నియర్ విమానాలను అందించేందుకు, భారత రక్షణ మంత్రిత్వ శాఖ, హిందుస్థాన్ ఏరోనాటిక్స్ లిమిటెడ్తో  రూ.458 కోట్ల విలువైన ఒప్పందం కుదుర్చుకుంది. ఈ ఒప్పందంపై ఇరు వర్గాలు ఇవాళ సంతకాలు చేశాయి. విమానాలతో పాటు అనుబంధ ఇంజినీరింగ్ సేవలను కూడా హెచ్ఏఎల్ అందించాలి. 'బయ్'  విభాగం కింద ఈ విమానాలను ఎంవోడీ కొనుగోలు చేస్తోంది.
డోర్నియర్ విమానంలో గ్లాస్ కాక్పిట్, సముద్ర ప్రాంత పహారా రాడార్, ఎలక్ట్రో-ఆప్టిక్ ఇన్ఫ్రా-రెడ్ పరికరం, మిషన్ నిర్వహణ వ్యవస్థ వంటి అధునాతన పరికరాలను అమరుస్తారు. డోర్నియర్ విమానాల చేరికతో, ఐసీజీ పరిధిలోని సముద్ర జలాల్లో వైమానిక నిఘా సామర్థ్యం మరింత బలపడుతుంది.
డోర్నియర్ విమానాలను కాన్పూర్లోని హెచ్ఏఎల్లో  దేశీయంగా తయారు చేస్తారు. భారత ప్రభుత్వ ప్రతిష్టాత్మక కార్యక్రమం ‘భారతదేశంలో తయారీ’కి అనుగుణంగా, రక్షణ రంగంలో స్వయంసమృద్ధిని సాధించడానికి ఈ ఒప్పందం దోహదపడుతుంది.
రక్షణ మంత్రిత్వ శాఖ
ఢిల్లీ, ఎన్సిఆర్ ప్రాంతంలోని పాఠశాలల్లో భారత నౌకాదళం ప్రేరణాత్మక కార్యక్రమం
నౌకాదళం దినోత్సవం-2023ని పురస్కరించుకుని భారత నౌకాదళం ఢిల్లీ, ఎన్సిఆర్ ప్రాంతంలోని పాఠశాలల్లో ప్రేరణాత్మక చర్చలను నిర్వహిస్తోంది. ఈ చర్చలు నౌకాదళం ప్రధాన కార్యాలయంలోని వివిధ విభాగాలు/ ప్రత్యేకతలలోని అధికారులతో పరస్పరం సమన్వయం చేయబడుతున్నాయి. ఈ కార్యక్రమంలో అధికారులు భారత నౌకాదళం కార్యక్రమాలను గురించి అలాగే ఈ రంగంలో ఉపాధి అవకాశాల గురించి అవగాహన కల్పిస్తున్నారు. ఈ కార్యక్రమంలో ఒక ఏవియేటర్, సబ్మెరైనర్, ఒక మహిళా అధికారి ఉన్నారు. ఈ బృందం తొమ్మిది వివిధ పాఠశాలలను సందర్శించారు. సీఆర్పీఎఫ్ పబ్లిక్ స్కూల్ , మోడరన్ పబ్లిక్ స్కూల్ , సచ్దేవ పబ్లిక్ స్కూల్ , డాఫోడిల్ పబ్లిక్ స్కూల్  , జీడీ గోయెంకా పబ్లిక్ స్కూల్ , మహారాజా అగ్రసేన్ మోడల్ స్కూల్ , ఎన్.కే. బగ్రోడియా పబ్లిక్ స్కూల్ , డీఎల్ డీఏబీ మోడల్ స్కూల్ , గవర్నమెంట్ కోఎడ్ సీనియర్ స్కూల్  పాఠశాలలో ఈ ప్రేరణాత్మక కార్యక్రమం నిర్వహించారు. దీనికి అదనంగా బృందం న్యూ ఢిల్లీలోని సఫ్దర్జంగ్ ఎన్క్లేవ్లోని ఎన్.సి.సి. వార్షిక శిక్షణా శిబిరాన్ని కూడా సందర్శించింది. పాఠశాల పిల్లలతో ఇంటరాక్ట్ అవ్వడం మరియు నౌకాదళం, నావికా దళం జీవన విధానం మరియు ఇండియన్ నేవీలో రిక్రూట్మెంట్ కోసం అందుబాటులో ఉన్న వివిధ మార్గాల గురించి అవగాహన కల్పించడం ఈ కార్యక్రమం లక్ష్యం.
ప్రధాన మంత్రి కార్యాలయం
దిల్లీ లోని గోకులపురి లో అగ్నిప్రమాదం కారణం గా ప్రాణ నష్టం జరిగినందుకు
దిల్లీ లోని గోకులపురి ప్రాంతం లో అగ్ని ప్రమాదం సంభవించినందువల్ల ప్రాణ నష్టం జరగడం పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘దిల్లీ లోని గోకులపురి లో అగ్నికాండ వల్ల జరిగిన ప్రమాదం హృదయవిదారకం గా ఉంది. ఈ ప్రమాదం లో ఎవరైతే ప్రాణాల ను కోల్పోవలసివచ్చిందో, వారి దగ్గరి సంబంధికుల కు ఇదే నా ప్రగాఢ సంతాపాన్ని వ్యక్తం చేస్తున్నాను. ఆ ఈశ్వరుడు వారికి ఈ అపార దు:ఖాన్ని ఓర్చుకొనే శక్తి ని ప్రసాదించు గాక.’’ అని పేర్కొన్నారు.
పౌర విమానయాన మంత్రిత్వ శాఖ
దేశంలోని తూర్పు, దక్షిణ ప్రాంతాలకు మందులు సరఫఱా చేసిన కార్గో విమానాలు కీలక సరఫరా కార్యకలాపాలలో పాలుపంచుకున్న ప్రైవేటు విమానయాన సంస్థలు
దేశంలోని దక్షిణాది, తూర్పు, ఈశాన్య ప్రాంతాలకు మందుల సరఫరాకు మార్చి 30,2020న కార్గో విమాన సర్వీసులను నడపడం జరిగింది. ఇందుకు సంబంధించిన వివరాలు కింది విధంగా ఉన్నాయి.
(లైఫ్లైన్ -1 ఎయిర్ ఇండియా విమాన సర్వీసు ఎ 320, ముంబాయి- న్యూఢిల్లీ- బెంగళూరు- ముంబాయి మార్గంలో 6593 కేజీల హెచ్ ఎల్ ఎల్ సరకును, నాగాలాండ్ వెంటిలేటర్ మాస్క్లను, కేరళ, కర్ణాటక సరకులను మేఘాలయ బైపాప్స్, కోయంబత్తూర్కు టెక్స్టైల్మంత్రిత్వ శాఖ సరకును రవాణా చేసింది.
లైఫ్ లైన్ -2: హిండన్ -దిమాపూర్- ఇంఫాల్- గువాహటి ఐఎఎఫ్ విమానం హెచ్ ఎల్ ఎల్ సరకును, ఐసిఎం ఆర్ కిట్స్ను షిల్లాంగ్కు రవాణా చేసింది.
ఇండిగో, స్పైస్ జెట్, బ్లూడార్ట్ విమానాలు కూడా వాణిజ్యప్రాతిపదికన ప్రైవేటు విమానాలు నడుపుతున్నాయి.
ప్రధాన భాగస్వామ్య పక్షాలతో ఎం.ఒ.సి.ఎ గ్రూప్ ఏర్పాటు చేసింది. హబ్, స్పోక్ లైఫ్ లైన్ సర్వీసులు ప్రారంభించారు. కార్గో హబ్లను ఢిల్లీ, ముంబాయి, హైదరాబాద్, బెంగళూరు, కోల్కతా లలో ఏర్పాటు చేశారు. గౌహతి, దిబ్రూఘడ్, అగర్తల,ఐజ్వాల్, ఇంపాల్, కోయంబత్తూర్, తిరువనంతపురంలలో ని కేంద్రాలకు ఈ హబ్లు సరకు అందిస్తాయి.
మొత్తం కార్గో లోడ్ను మార్చి 26 నుంచి మార్చి 29 ,2020 వరకు పది టన్నులు చేరవేశారు. ఈ కార్గోలో కోవిడ్ -19 సంబంధిత రీజెంట్స్, ఎంజైమ్లు, వైద్య పరికరాలు, పరీక్షా పరికరాలు, పిపిఎఫ్, మాస్క్లు, గ్లోవ్లు, హెచ్ ఎల్ ఎల్ యాక్ససరీలు, రాష్ట్రాలు, కేంద్ర పాలిత ప్రాంతాలు కోరిన సరకులు ఉన్నాయి.
మెడికల్ ఎయిర్ కార్గోకు సంబంధించి ప్రత్యేకంగా ఒక వెబ్ సైట్ను ఏర్పాటు చేసి ఆచరణలోకి తెచ్చారు.
ఈ వెబ్ సైట్ పూర్తిగా 1 ఏప్రిల్ 2020 నుంచి పనిచేస్తుంది. ఇందుకు సంబంధించిన లింక్ ఎం.ఒ.సి.ఎ వెబ్ సైట్ .
కోవిడ్ -19 పై పోరాటానికి సంబంధించి చర్యలు ముమ్మరం చేయడంలో భాగంగా సమాచార మార్పిడి, ప్రశ్నలకు సమాధానాలు, క్షేత్రాస్థాయిలో కార్యకలాపాల నిర్వహణ నిరంతరాయంగా కొనసాగుతున్నాయి. అలాగే సంబంధిత గమ్యస్థానాలకు సకాలంలో సరకులు చేరవేసేందుకు చర్యలు తీసుకుంటున్నారు
భారత పోటీ ప్రోత్సాహక సంఘం
ఫ్యూచర్ సంస్థలకు చెందిన చిల్లర, టోకు, లాజిస్టిక్స్, గిడ్డంగి వ్యాపారాలను రిలయన్స్ రిటైల్ వెంచర్స్ లిమిటెడ్ , రిలయన్స్ రిటైల్ అండ్ ఫ్యాషన్ లైఫ్ స్టైల్ లిమిటెడ్  కొనుగోలు చేయడానికి సీసీఐ అనుమతి
ఫ్యూచర్ సంస్థలకు చెందిన చిల్లర, టోకు, లాజిస్టిక్స్, గిడ్డంగి వ్యాపారాలను రిలయన్స్ రిటైల్ వెంచర్స్ లిమిటెడ్ , రిలయన్స్ రిటైల్ అండ్ ఫ్యాషన్ లైఫ్ స్టైల్ లిమిటెడ్  కొనుగోలు చేయడానికి కాంపిటీషన్ కమిషన్ ఆఫ్ ఇండియా  అనుమతించింది. పోటీ చట్టం-2002లోని సెక్షన్ 31 ప్రకారం అంగీకారం తెలిపింది.
ఫ్యూచర్ ఎంటర్ప్రైజెస్ లిమిటెడ్తో  సమ్మేళనం ద్వారా, ఈ క్రింది ఫ్యూచర్ గ్రూపు సంస్థలను పునఃవ్యవస్థీకరిస్తారు:
ఫ్యూచర్ కన్జ్యూమర్ లిమిటెడ్ 
ఫ్యూచర్ లైఫ్స్టైల్ ఫ్యాషన్స్ లిమిటెడ్ 
ఫ్యూచర్ రిటైల్ లిమిటెడ్ 
ఫ్యూచర్ మార్కెటింగ్ నెట్వర్క్స్ లిమిటెడ్ 
ఫ్యూచర్ సప్లై చైన్ సొల్యూషన్స్ లిమిటెడ్ 
ఫ్యూచర్ బజార్ ఇండియా లిమిటెడ్ , అనుబంధ సంస్థలు

బదిలీ సంస్థల్లో అనేకం లిస్టెడ్, అన్లిస్టెడ్ కంపెనీలు. ప్రాథమికంగా చిల్లర, టోకు, లాజిస్టిక్స్, గోదాముల వ్యాపారాలు చేస్తున్నాయి. పాన్ ఇండియా ప్రాతిపదికన, ఆహారం, కిరాణా, వస్త్రాలు, పాదరక్షలు, ఉపకరణాలు వంటి చిల్లర వర్తకాల్లో ఉన్నాయి.
బదిలీ సంస్థల పునఃవ్యవస్థీకరణ తర్వాత, చిల్లర, టోకు, లాజిస్టిక్స్, గోదాముల వ్యాపారాలను ఆర్ఆర్వీఎల్, ఆర్ఆర్వీఎల్ డబ్ల్యూవోఎస్ స్వాధీనం చేసుకుంటాయి.
ఆర్ఆర్వీఎల్, రిలయన్స్ ఇండస్ట్రీస్కు లిమిటెడ్కు చెందిన అన్లిస్టెడ్ అనుబంధ కంపెనీ. ఇది, చిల్లర వ్యాపార వస్తువుల పంపిణీ నిర్వహణ వ్యాపారంలో ఉంది. రిలయన్స్ రిటైల్ లిమిటెడ్, ఆర్ఆర్వీఎల్కు అనుబంధ సంస్థ. దేశవ్యాప్తంగా ఆహారం, కిరాణా, ఎలక్ట్రానిక్స్, వస్త్రాలు, పాదరక్షలు, ఉపకరణాలు వంటి చిల్లర వ్యాపార కార్యకలాపాలు నిర్వహిస్తోంది.
ఆర్ఆర్వీఎల్ డబ్ల్యూవోఎస్ కూడా ఆర్ఆర్వీఎల్ అనుబంధ సంస్థ. ఆర్ఆర్వీఎల్ డబ్ల్యూవోఎస్కు బదిలీ చేయడానికి ప్రతిపాదించిన వ్యాపారాలు సహా వివిధ వ్యాపారాల నిర్వహించడానికి ఇటీవలే దీనిని ఏర్పాటు చేశారు.
ప్రధాన మంత్రి కార్యాలయం
దొంగరవాణా చేసినకళాకృతుల ను తిరిగి ఇస్తున్నందుకు యుఎస్ఎ కు ధన్యవాదాలు తెలిపిన ప్రధాన మంత్రి
భారతదేశం లో వివిధ ప్రాంతాల కు మరియు సంప్రదాయాల కు ప్రాతినిధ్యం వహిస్తూ ఉన్నటువంటి 105 కళాకృతులు, ఏవైతే అక్రమ రవాణా కు గురి అయ్యాయో యుఎస్ఎ నుండి తిరిగి వెనుక కు వస్తున్నాయి.
భారతదేశం లో వేరు వేరు ప్రాంతాల కు మరియు సంప్రదాయాల కు ప్రాతినిధ్యం వహిస్తున్నటువంటి 105 కళా రూపాలు ఏవైతే అక్రమ తరలింపున కు గురి అయ్యాయో వాటిని మాతృభూమి కి తిరిగి ఇస్తున్నందుకు గాను యుఎస్ఎ కు ప్రధాన మంత్రి శ్రీ నరేంద్ర మోదీ ధన్యవాదాల ను తెలియ జేశారు.
వాశింగ్ టన్ డిసి లో భారత రాయబారి కార్యాలయం చేసిన ట్వీట్ కు ప్రధాన మంత్రి ప్రతిస్పందిస్తూ -
"ఇది భారతదేశం లో ప్రతి ఒక్కరి కి సంతోషాన్ని కలిగిస్తుంది. దీనికి గాను యుఎస్ఎ కు ఇవే కృతజ్ఞత లు. ఈ అమూల్యమైన కళాకృతుల కు సంస్కృతి పరం గా మరియు ధర్మం పరం గా ఎంతో ప్రాముఖ్యం ఉంది. అవి స్వదేశాని కి తిరిగి వస్తుండడం మన వారసత్వాన్ని మరియు ఘనమైన చరిత్ర ను పరిరక్షించడం కోసం మనం చాటుకొంటున్నటువంటి నిబద్ధత కు ఒక నిదర్శనం అని చెప్పాలి.’’ అని ఒక ట్వీట్ లో పేర్కొన్నారు.
కార్మిక, ఉపాధికల్పన మంత్రిత్వ శాఖ
బ్రిక్స్ మరియు గ్లోబల్ సౌత్లో పని చేస్తున్న గిగ్ మరియు ప్లాట్ఫారమ్కు సంబంధించి కొత్త ఉపాధి మార్గాలపై అంతర్జాతీయ వెబ్నార్
"BRICS మరియు గ్లోబల్ సౌత్లో గిగ్ మరియు ప్లాట్ఫారమ్ వర్కింగ్కు సంబంధించి కొత్త ఉపాధి రూపాలు" అనే అంశంపై కార్మిక మరియు ఉపాధి మంత్రిత్వ శాఖ అంతర్జాతీయ వెబ్నార్ను నిర్వహించింది. VV గిరి నేషనల్ లేబర్ ఇన్స్టిట్యూట్, నోయిడా, ఇంటర్నేషనల్ లేబర్ ఆర్గనైజేషన్ , BRICS నెట్వర్క్, లేబర్ రీసెర్చ్ ఇన్స్టిట్యూట్లు మరియు ILO యొక్క ఇంటర్నేషనల్ ట్రైనింగ్ సెంటర్  సహకారంతో దీనిని నిన్న నిర్వహించారు.
ఈ అంతర్జాతీయ వెబ్నార్ లక్ష్యం ఏంటంటే – రెండు నిర్దిష్ట రంగాలకు సంబంధించిన వివిధ రకాల కొత్త ఉపాధుల గురించి చర్చించడం. అలాగే ఈ కొత్త రకాల ఉపాధులని ప్రోత్సహించడానికి గిగ్ మరియు ప్లాట్ఫారమ్ వర్కింగ్, అలాగే పాలసీ ఎన్విరాన్మెంట్ ముందు గల అవకాశాలు మరియు సవాళ్లు గురించి కూడా చర్చిస్తారు. ఈ రెండు ముఖ్యమైన సమస్యలపై క్రాస్ కంట్రీ దృక్పథాన్ని అర్థం చేసుకోవడానికి ఈ వెబ్నార్ నిర్వహించారు.
వెబినార్ను కార్మిక & ఉపాధి మంత్రిత్వ శాఖ కార్యదర్శి శ్రీ సునీల్ బర్త్వాల్ ప్రారంభించారు. శ్రీ బార్త్వాల్ తన ప్రారంభ ప్రసంగంలో, గిగ్ మరియు ప్లాట్ఫారమ్ వర్కింగ్ వంటి కొత్త రకాల పని కొత్త ఉపాధి అవకాశాలను సృష్టించగలిగాయి, అయితే అదే సమయంలో సేవా పరిస్థితులు, సామాజిక భద్రతా ప్రయోజనాల సంపూర్ణత విషయంలో కొత్త సవాళ్లను విసురుతున్నాయని పేర్కొన్నారు. ఈ వివాదాల పరిష్కారానికి తగిన ఫోరమ్ మొదలైనవాటి ద్వారా ఈ ఉద్భవిస్తున్న సమస్యలను దేశాలవారీగా పరిష్కరించాల్సిన అవసరం ఉందని, తద్వారా అన్ని వాటాదారులకు విజయం-విజయం పరిస్థితి ఉంటుందని ఆయన అభిప్రాయపడ్డారు.
ILO DWT దక్షిణ ఆసియా డైరెక్టర్ Ms డాగ్మార్ వాల్టర్ తన ప్రత్యేక ప్రసంగంలో ఉద్యోగులు మరియు స్వయం ఉపాధి పొందుతున్న వ్యక్తుల మధ్య సరిహద్దులు అస్పష్టంగా ఉన్నాయని మరియు గిగ్ మరియు ప్లాట్ఫారమ్ పనికి సంబంధించి దేశాల మధ్య సరిహద్దులు అస్పష్టంగా ఉన్నాయని పేర్కొన్నారు.
'కొత్త రకాల ఉపాధిని ప్రోత్సహించడానికి పాలసీ పర్యావరణం' అనే అంశంపై ప్యానెల్ చర్చకు అధ్యక్షత వహించిన సందర్భంగా, కార్మిక మరియు ఉపాధి మంత్రిత్వ శాఖ అదనపు కార్యదర్శి డాక్టర్ శశాంక్ గోయెల్, గిగ్ మరియు ప్లాట్ఫారమ్ వర్కింగ్, దేశాలతో సహా మార్కెట్ శక్తులు ఈ కొత్త ఉపాధి రూపాలను రూపొందిస్తున్నాయని అన్నారు. సామాజిక భద్రతకు సంబంధించిన కీలక సమస్యలను పరిష్కరించడంపై దృష్టి పెట్టాల్సి ఉంటుంది. డాక్టర్ ఉమా రాణి, సీనియర్ ఎకనామిస్ట్, ILO 'గిగ్ మరియు ప్లాట్ఫారమ్ వర్కింగ్ యొక్క సవాళ్లు మరియు అవకాశాలు' అనే అంశంపై ప్యానెల్ చర్చకు అధ్యక్షత వహించారు. అలాగే ఈ కొత్త రకాల పని తీరులు, సవాళ్లు మరియు అవకాశాల గురించి చర్చించారు.